|  |  |
| --- | --- |
| **ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟΠΗ** **ΓΙΑ ΤΗ ΔΙΕΞΑΓΩΓΗ ΤΗΣ ΕΚΛΟΓΙΚΗΣ ΔΙΑΔΙΚΑΣΙΑΣ** **ΓΙΑ ΤΗΝ ΑΝΑΔΕΙΞΗ ΠΡΟΕΔΡΟΥ ΚΑΙ ΑΝΑΠΛΗΡΩΤΗ ΠΡΟΕΔΡΟΥ ΤΟΥ ΤΜΗΜΑΤΟΣ ΜΗΧΑΝΙΚΩΝ ΠΛΗΡΟΦΟΡΙΚΗΣ Τ.Ε.** **ΤΗΣ ΣΧΟΛΗΣ ΤΕΧΝΟΛΟΓΙΚΩΝ ΕΦΑΡΜΟΓΩΝ ΤΟΥ Τ.Ε.Ι. ΘΕΣΣΑΛΙΑΣ** |   |

**ΠΡΑΚΤΙΚΟ**

**ΚΕΝΤΡΙΚΗΣ ΕΦΟΡΕΥΤΙΚΗΣ ΕΠΙΤΡΟΠΗΣ**

Σήμερα **14 Ιουνίου 2018**, ημέρα Πέμπτη **και ώρα 11:00**, η Κεντρική Εφορευτική Επιτροπή, η οποία συγκροτήθηκε με την αριθμ. 214/12-6-2018 (ΑΔΑ 60Μ346914Κ-6ΙΧ) απόφαση του Κοσμήτορα της Σχολής Τεχνολογικών Εφαρμογών του Τ.Ε.Ι. Θεσσαλίας, συνήλθε σε συνεδρίαση στο γραφείο του Προέδρου της Επιτροπής που βρίσκεται στο ισόγειο του κτηρίου του Τμήματος Μηχανικών Πληροφορικής Τ.Ε.

Παρόντα είναι τα τακτικά μέλη:

1. Σαμαράς Νικόλαος, Καθηγητής πρώτης βαθμίδας, Πρόεδρος

2. Τσουκάτος Κων/νος, Επίκουρος Καθηγητής

3. Κόκκορας Φώτιος, Λέκτορας

Χρέη Γραμματέα κατά τη συνεδρίαση ασκεί ο Κόκκορας Φώτιος.

Μετά τη διαπίστωση απαρτίας, ο Πρόεδρος της Εφορευτικής Επιτροπής κηρύσσει την έναρξη της συνεδρίασης και εισηγείται το μοναδικό θέμα της συνεδρίασης:

**«Εξέταση εκλογιμότητας και ανακήρυξη των υποψηφίων**

**για την ανάδειξη Προέδρου και Αναπληρωτή Προέδρου**

**του Τμήματος Μηχανικών Πληροφορικής Τ.Ε.**

**της Σχολής Τεχνολογικών Εφαρμογών του Τ.Ε.Ι. Θεσσαλίας»**

Ο Πρόεδρος της Εφορευτικής Επιτροπής ενημερώνει τα μέλη ότι έως τη λήξη της προθεσμίας υποβολής υποψηφιοτήτων κατατέθηκαν οι κάτωθι αιτήσεις υποψηφιότητας:

Για το αξίωμα του **Προέδρου** του Τμήματος Μηχανικών Πληροφορικής Τ.Ε. :

Η αριθμ. πρωτ. 198/5-6-2018 αίτηση υποψηφιότητας του Πετρέλλη Νικολάου, Αναπληρωτή Καθηγητή, του Τμήματος Μηχανικών Πληροφορικής Τ.Ε..

Για το αξίωμα του **Αναπληρωτή Προέδρου** του Τμήματος Μηχανικών Πληροφορικής Τ.Ε. :

Η αριθμ. πρωτ. 200/6-6-2018 αίτηση υποψηφιότητας του Αδάμ Γεωργίου, Αναπληρωτή Καθηγητή, του Τμήματος Μηχανικών Πληροφορικής Τ.Ε..

Τα μέλη της Εφορευτικής Επιτροπής αφού εξέτασαν εάν πληρούνται οι προϋποθέσεις του νόμου για την υποβολή υποψηφιότητας των ανωτέρω υποψηφίων, καθώς και αν συντρέχουν στο πρόσωπο τους κωλύματα εκλογιμότητας, μετά από διαλογική συζήτηση και αφού έλαβαν υπόψη:

1. Την περ. θ του άρθρου 2, τις περ. β & γ της παρ. 3 και την παρ. 8 του άρθρου 15, το άρθρο 23 και το εδ. α της περ. α της παρ. 13 του άρθρου 84 του Ν. 4485/2017 (114/Α΄/4-8-2017).
2. Τις παρ. 1, 2 και 4 του άρθρου 24 του Ν. 4009/2011 (195/Α΄/6-9-2011).
3. Το Π.Δ. 83/2013 (ΦΕΚ 123/Α΄/3-6-2013) «Μετονομασία του Τ.Ε.Ι. Λάρισας σε Τ.Ε.Ι. Θεσσαλίας-Μετονομασία Σχολής και Τμημάτων-Συγχώνευση Τμημάτων-Κατάργηση Παραρτημάτων και Τμημάτων-Συγκρότηση Σχολών του ΤΕΙ Θεσσαλίας», όπως τροποποιήθηκε και συμπληρώθηκε με το άρθρο 6 του Π.Δ. 127/2013 (ΦΕΚ 190/Α΄/16-9-2013) και το άρθρο 13 του Ν. 4521/2018 (ΦΕΚ 38/Α΄/2-3-2018).
4. Την αριθμ. 153348/Ζ1/15-9-2017 Απόφαση του Υπουργού Παιδείας, Έρευνας και Θρησκευμάτων «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)» που δημοσιεύτηκε στο ΦΕΚ 3255/Β΄/15-9-2017.
5. Την αριθμ. πρωτ. 144363/Ζ1/1-9-2017 εγκύκλιο του Υπουργού Παιδείας Έρευνας και Θρησκευμάτων «Ζητήματα οργάνων διοίκησης και ΑΕΙ, μετά τη δημοσίευση του ν. 4485/2017 (Α΄/114)».
6. Την αριθμ. 181/31-5-2018 (ΑΔΑ ΩΜ7146914Κ-ΛΩ1) Προκήρυξη του Κοσμήτορα της Σχολής Τεχνολογικών Εφαρμογών, εκλογών για το αξίωμα του Προέδρου και του Αναπληρωτή Προέδρου του Τμήματος Μηχανικών Πληροφορικής Τ.Ε. της Σ.Τ.ΕΦ. του Τ.Ε.Ι. Θεσσαλίας.
7. Την αριθμ. πρωτ. 198/5-6-2018 αίτηση υποψηφιότητας του Πετρέλλη Νικολάου, Αναπληρωτή Καθηγητή, του Τμήματος Μηχανικών Πληροφορικής Τ.Ε, για το αξίωμα του Προέδρου του Τμήματος Μηχανικών Πληροφορικής Τ.Ε.
8. Την αριθμ. πρωτ. 200/6-6-2018 αίτηση υποψηφιότητας του Αδάμ Γεωργίου, Αναπληρωτή Καθηγητή, του Τμήματος Μηχανικών Πληροφορικής Τ.Ε, για το αξίωμα του Αναπληρωτή Προέδρου του Τμήματος Μηχανικών Πληροφορικής Τ.Ε
9. Την αριθμ. 214/12-6-2018 (ΑΔΑ 60Μ346914Κ-6ΙΧ) απόφαση του Κοσμήτορα της Σχολής Τεχνολογικών Εφαρμογών του Τ.Ε.Ι. Θεσσαλίας, με θέμα: «Ορισμός Κεντρικής Εφορευτικής Επιτροπής για τη διεξαγωγή της εκλογικής διαδικασίας για την ανάδειξη Προέδρου και Αναπληρωτή Προέδρου του Τμήματος Μηχανικών Πληροφορικής Τ.Ε. της Σχολής Τεχνολογικών Εφαρμογών του Τ.Ε.Ι. Θεσσαλίας».
10. Το αριθμ. πρωτ. 3474/12-6-2018 έγγραφο του Τμήματος Προσωπικού της Δ/νσης Διοικητικού, με θέμα «Χορήγηση στοιχείων για εξέταση προϋποθέσεων υποβολής υποψηφιότητας και εκλογιμότητας υποψηφίων για το αξίωμα του Προέδρου & του Αναπληρωτή Προέδρου του Τμ. Μηχανικών Πληροφορικής Τ.Ε.».

**Α π ο φ α σ ί ζ ο υ μ ε ο μ ό φ ω ν α**

1. **Ανακηρύσσουμε τον Πετρέλλη Νικόλαο, Αναπληρωτή Καθηγητή, του Τμήματος Μηχανικών Πληροφορικής Τ.Ε, υποψήφιο για το αξίωμα του Προέδρου του Τμήματος Μηχανικών Πληροφορικής Τ.Ε.,** διότι πληροί τις προϋποθέσεις του νόμου για την υποβολή υποψηφιότητας και στο πρόσωπο του δεν συντρέχουν κωλύματα εκλογιμότητας.
2. **Ανακηρύσσουμε τον Αδάμ Γεώργιο, Αναπληρωτή Καθηγητή, του Τμήματος Μηχανικών Πληροφορικής Τ.Ε., υποψήφιο για το αξίωμα του Αναπληρωτή Προέδρου του Τμήματος Μηχανικών Πληροφορικής Τ.Ε.,** διότι πληροί τις προϋποθέσεις του νόμου για την υποβολή υποψηφιότητας και στο πρόσωποτου δεν συντρέχουν κωλύματα εκλογιμότητας.
3. Την ανάρτηση του παρόντος στην κεντρική ιστοσελίδα του Ιδρύματος.
4. Κάθε εκλογέας εγγεγραμμένος στους εκλογικούς καταλόγους του Τμήματος έχει δικαίωμα να υποβάλει εγγράφως ένσταση ενώπιον της Εφορευτικής Επιτροπής για έλλειψη νόμιμων προσόντων και συνδρομή κωλυμάτων στους υποψήφιους της παρούσης απόφασης και γενικά για παραβίαση των διατάξεων του νόμου κατά την ανακήρυξη των υποψηφίων, το αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα με τις διατάξεις του άρθρου 7 της υπ΄ αρ. 153348/Ζ1/15-9-2017 Υ.Α..

Η Εφορευτική Επιτροπή αποφαίνεται αιτιολογημένα επί των ενστάσεων το αργότερο μέσα σε μία (1) ημέρα από την υποβολή τους και επί αποδοχής τους αναμορφώνει τον πίνακα των υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό, μη υπάρχοντος άλλου θέματος, ο Πρόεδρος κηρύσσει το πέρας της συνεδρίασης της Εφορευτικής Επιτροπής.

Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
|  **Ο Πρόεδρος** | **Τα Μέλη της K.Ε.E.** |
|  **Νικόλαος Σαμαράς** | **Κωνσταντίνος Τσουκάτος** **Φώτιος Κόκκορας** |

Οι υπογραφές έχουν τεθεί στο πρωτότυπο το οποίο τηρείται στο αρχείο του Προέδρου της

Εφορευτικής Επιτροπής.